Riigimetsa Majandamise Keskus *Kuupäev digiallkirjas*

rmk@rmk.ee

**TEABENÕUE**

Lugupeetud Riigimetsa Majandamise Keskuse esindaja

Palume Teil viidata/selgitada, kust oleks võimalik saada jooksvalt teavet kõigi Riigimetsa Majandamise Keskuse läbiviidavate allapoole lihthanke piirmäära (RHS § 14 lg 1 p 2) jäävate ehitus – ja remonditööde hangete kohta? Toonitame, et peame silmas just n-ö reaalajas teabe saamist, mil hanget on alles alustatud ja see veel kestab.

Oma palvega seonduvalt osutame, et ka allapoole lihthanke piirmäära jäävad hanked on juba alates esimesest sendist riigihanked RHS § 4 p 16 tähenduses (vt selle kinnituseks nt riigihangete vaidlustuskomisjoni otsused nr 98-17/-, p 13; 15-18/-, p 10; M. A. Simovart, N. Parrest. RHS § 4 komm. 31. – M. A. Simovart, M. Parind (koost.) Riigihangete seadus. Kommenteeritud väljaanne. Juura 2019). RHS § 1 lg 2 järgi toimub juurdepääs riigihangete andmetele ning nende andmete väljastamine ja avalikustamine AvTS-is sätestatud korras. AvTS § 28 lg 1 p 20 järgi peab teabevaldaja, kelleks on mh riigi- ja kohaliku omavalitsuse asutus (AvTS § 5 lg 1 p 1), avalikustama andmed tema teostatavate ja teostatud riigihangete kohta. AvTS § 36 lg 1 p 9 lisab, et riigi- ja kohaliku omavalitsuse asutusest teabevaldaja ei tohi asutusesiseseks kasutamiseks mõeldud teabeks tunnistada dokumente riigi või kohaliku omavalitsuse üksuse eelarvevahendite kasutamise kohta.

Seega peavad riigihankeid puudutavad andmed ja dokumendid olema hanke algusest peale avalikud, nii nagu seda nõuab ka RHS § 3 p-s 1 sätestatud põhimõte, mille järgi peab hankija riigihanke korraldamisel tegutsema läbipaistvalt.

Lugupidamisega

/*allkirjastatud digitaalselt/*

Priit Pärli

Hange.ee teenuse OÜ juhatuse liige